[{"text_idx": "#000000", "text": "Gadael Rhodd yn eich Ewyllys"}, {"text_idx": "#000001", "text": "Yn y cyfnod hwn o argyfwng ecolegol rydym yn wynebu dewis. Gallwn wneud dim a gwylio ein byd yn parhau i ddirywio, neu gallwn weithio gyda\u2019n gilydd i newid y llwybr i un o obaith. Yn ystod Degawd y Cenhedloedd Unedig ar Adfer Ecosystemau 2021-30, fe\u2019n hanogir i ddod a\u0302 dinistr natur i ben a chyfeirio ein hadnoddau at adfer cynefinoedd a rhywogaethau. Mae angen i ni i gyd gymryd rhan mewn atgyweirio byd sydd wedi\u2019i ddifrodi a gweithio i adfer digonedd naturiol."}, {"text_idx": "#000002", "text": "Yng Nghoetir Anian ein nod yw chwarae\u2019r rhan lawnaf y gallwn wrth adfer ecosystemau. Mae cysylltu pobl a\u0302 natur wyllt yn ganolog i\u2019r gwaith hwn ac yn darparu buddion cymdeithasol trawsnewidiol. Bydd eich cefnogaeth yn ein galluogi i gyflawni ein blaenoriaethau ar gyfer 2021-30:"}, {"text_idx": "#000003", "text": "Cynyddu arwynebedd tir Coetir Anian a gweithio gyda thirfeddianwyr cyfagos."}, {"text_idx": "#000004", "text": "Parhau a\u0302 gweithgareddau i adfer cynefinoedd naturiol. Cynyddu bywyd gwyllt trwy brosiectau ailgyflwyno rhywogaethau."}, {"text_idx": "#000008", "text": "Rydym yn cynnig cyfle i fusnesau chwarae rhan yn y gwaith o adfer natur trwy ddod yn bartneriaid corfforaethol i Goetir Anian. Mae partneriaethau corfforaethol yn hanfodol i gefnogi ein gwaith."}, {"text_idx": "#000009", "text": "Mae tri opsiwn partneriaeth, wedi\u2019u henwi ar o\u0302l prif goed y goedwig law Geltaidd. Os nad oes yr un o\u2019r rhain yn gweddu i\u2019ch gofynion a bod gennych ddiddordeb mewn cefnogi elfen benodol o\u2019n gwaith, cysylltwch a\u0302 ni i drafod."}]